cyanic-selkie/wikianc huggingface dataset:
מוסה מאזו
אוו מוסה מאזו (בצרפתית: Ouwo Moussa Maâzou; נולד ב-25 באוגוסט 1988) הוא כדורגלן ניז'רי המשחק בעמדת החלוץ בדיפרדאנג' 03.
קריירת מועדונים
מאזו התחיל את הקריירה שלו בקבוצת פאן המקומית. בקבוצה הבוגרת שיחק שנתיים וחצי כבש 48 שערים ב-75 משחקים. בינואר חתם לוקרן מליגת העל הבלגית. עד מהרה, הפך מאזו לשחקן מוביל בקבוצה וכבש 6 שערים ב-9 משחקיו הראשונים.
ב-3 בינואר 2009 חתם בצסק"א מוסקבה תמורת 4.8 מיליון אירו, וב-12 במרץ הצטרף לקבוצה לאחר שזו העפילה לשמינית גמר גביע אופ"א. בינואר הושאל למונקו מליגת העל הצרפתית עד לסיום העונה עם אופציה לרכישה. עונה לאחר מכן חתם בבורדו, ובינואר  חזר למונקו. בהמשך שיחק גם בזולטה ורכם ולה מאן.
קריירה בינלאומית
באפריל הודיע על פרישה מהנבחרת, על רקע פיטוריו של מאמן הנבחרת גרנוט רוהר. עם זאת, כעבור חצי שנה חזר לנבחרת ובמשחק החזרה שלו כבש צמד בניצחון 0–2 נגד.
לימודי השואה
חוקרי השואה
חוקרי שואה בולטים:
יחס השיעורים של הימצאות נקודתית
באפידמיולוגיה, יחס השיעורים של הימצאות נקודתית (Point prevalence rate ratio,PRR) הוא מדד שנעשה בו שימוש במחקרי חתך לבחינת הקשר בין החשיפה לגורמים מסוימים לבין התוצא שבוחנים בנקודת זמן מסוימת או בתקופת זמן מוגדרת.
פיתוח המשוואה
כאשר inc מציין את הארעות (Incidence) ו-duration) dur) מציין את משך המחלה.
עדיין אליס (סרט)
עלילה
אליס מתחילה להתקשות במענה על השאלות שכתבה בתזכיר בטלפון הנייד, עליו היא נוהגת לענות מדי פעם בפעם. לילה אחד, היא נתקפת חרדה לאחר שהטלפון הנייד שלה אובד. כעבור חודש ג'ון מוצא את הטלפון בתוך המקפיא, ואליס סבורה שעבר רק יום אחד מאז שאבד.
ביקורות
המשחק של מור זכה בשבחים רבים. המבקר פיטר טרוורס ממגזין "רולינג סטון" כתב על האמנותיות הבוערת במשחק של מור, שלפיו היה "חי בפראות ונאמן לאמת". מיק לה-סאלה מעיתון "סן פרנסיסקו כרוניקל" תיאר את גילומה של מור בתפקיד אליס כ"משכנע, מדאיג, ואישי". לעומת זאת, כריס נשאוואטי מ"אנטרטיינמנט ויקלי" טען כי זה אחד הביצועיים ההרסניים ביותר של מור. בביקורת של העיתון הקנדי "The Global and the Mail", ליאם לייסי כתב על "הנוכחות הרגשית הגלויה" של מור, אך טען כי לדעתו "החלק שלה (של אליס) בקושי מגרד את קצה היכולת שלה". טים רובי, מבקר מהעיתון הבריטי "דיילי טלגרף" טען כי המשחק העדין והעצוב להפליא של מור הוא אחד מהבולטים ביותר בקריירה שלה, ותיאר את הסרט כולו כ"יפהפה ונוקב".
שירת דבורה
אמצעים אמנותיים בשירה
בשירת דבורה אמצעים אמנותיים המעצימים את הניגודיות הרבה בשירה, הנעה בין התגלות ה' לסבלם של שבטי ישראל. ניגוד נוסף הבא לידי ביטוי בשירה הוא תיאור סבלם של בני ישראל בעבר לבין הניצחון המתואר בשירה בזכות ה'. ניגודים נוספים מתוארים דרך עיצוב דמותן של הנשים בשירה, יעל ואם סיסרא. הראשונה גיבורה המזכה את ישראל בניצחון והשנייה חרדה לגורל בנה ואילו בנות לווייתה מפגינות ביטחון בסיסרא בנה ובניצחונו. יצירת אווירת ניצחון באה לידי ביטוי ברצף הפעלים החוזר בכמה מן הפסוקים: כו יָדָהּ לַיָּתֵד תִּשְׁלַחְנָה, וִימִינָהּ לְהַלְמוּת עֲמֵלִים; וְהָלְמָה סִיסְרָא מָחֲקָה רֹאשׁוֹ, וּמָחֲצָה וְחָלְפָה רַקָּתוֹ. כז בֵּין רַגְלֶיהָ, כָּרַע נָפַל שָׁכָב. ביטויים מנחים החוזרים בשירה מדגישים אף הם את ניצחון ישראל. השירה אף מאופיינת באונומטופיה (פסוק ט"ז): טז לָמָּה יָשַׁבְתָּ, בֵּין הַמִּשְׁפְּתַיִם, לִשְׁמֹעַ, שְׁרִקוֹת עֲדָרִים. צלילים המדמים דהרות סוסי מלחמה. השירה בנויה על ידי תקבולות ואף חז"ל וכך במסכת סופרים י"ב, ט'- י"א:.
דוד בארי
ביוגרפיה
בשנת 1983 היה מעורב שלא ברצונו בתפיסת המחתרת היהודית, כאשר נמנע מלמסור שם של אדם שבו חשד כי הוא חבר במחתרת, והזהיר אחד מהם כי ייתכן שהשב"כ בעקבותיו. בשנת 1990 השתחרר מצה"ל, התחיל ללמוד בישיבת עטרת כהנים ופעל לחידוש ההתיישבות היהודית בשכונת עיר דוד, בתחום הכפר סילוואן. את פעילותו עשה באמצעות עמותת אלע"ד שאותה הקים עוד בשנת 1986. העמותה פועלת להעמקת הקשר היהודי אל ירושלים, ובראשה הוא עומד עד היום. במקביל שימש כמנהל פרויקטים של חברת עמידר.
סקוט מקלאוד
ספרות בדיונית
יצירות קומיקס נוספות שלו כוללות את "!!Destroy" (חוברת קומיקס גדולה במיוחד, שנועדה כפרודיה על קרבות גיבורי-על נוסחאתיות), הרומן הגרפי "הרפתקאותיו החדשות של אברהם לינקולן" משנת 1998 (שנוצר בשילוב של איור דיגיטלי וידני), 12 גליונות שבהן כתב את הרפתקאות סופרמן של DC קומיקס בסוף שנות התשעים ואת המיני-סדרה בת שלושת הגיליונות משנת 2005 "Superman: Strength". בשנת 2015 הוציא לאור את הרומן הגרפי "The Sculptor".
ספרי עיון על קומיקס
בשנת 2000 פרסם מקלאוד את "Reinventing Comics: How Imagination and Technolgoy Are Revolutionizing an Art Form" בה תיאר שתים-עשרה "מהפכות", שלטענתו יהוו מנועי הצמיחה להצלחה של קומיקס כמדיום פופולרי ויצירתי.
מפלגת העם של בולגריה
חילוקי הדעות הפנימיים בשאלת היחסים עם האימפריה הרוסית, הביאו לכך שב-1899 חל פילוג במפלגה הצעירה, כאשר קבוצת חברים עזבה לטובת המפלגה הפרוגרסיבית הבולגרית שהייתה מפלגת מרכז-שמאל פרו רוסית. ב-1908, לאחר ההכרזה על בולגריה כממלכה עצמאית החלו המפלגות להתקרב בעמדותיהן וב-1920 הן התאחדו למפלגת העם הפרוגרסיבית המאוחדת בראשות סטויאן דאנב ותאודור תאודורוב וזו הצטרפה לברית הלאומית הדמוקרטית אשר הוקמה לאחר ההפיכה הצבאית בה נרצח ראש הממשלה אלכסנדר סטמבוליסקי ופעלה עד להפיכה הצבאית של הליגה הצבאית ב-1934.
המערכה בתוניסיה
תחילת המערכה
בנובמבר 1942 הועברו מספר דיוויזיות גרמניות ואיטלקיות מצרפת ומאיטליה לתוניסיה, שם שולבו לארמיית הפאנצר החמישית בפיקודו של הגנרל הנס-יירגן פון ארנים. מסוף נובמבר עד דצמבר 1942 הם היו מעורבים בקרבות הגנה עם כוחות בעלות הברית המערביות שהתקדמו ממערב בצפון מערב תוניסיה, מה שהוביל בתחילה לנסיגת בעלות הברית לאחר שהגרמנים הצליחו בתחילה. אלה המשיכו לבנות את כוחותיהם במערב ובתחילת השנה שילבו אותם תחת פיקוד הארמייה הבריטית הראשונה בפיקודו של גנרל קנת' אנדרסון, שגדלה מאוחר יותר לארבעה קורפוסים בסך הכל (שני בריטים, אחד אמריקאי ואחד צרפתי).
מדנין ומארת'
ב-9 במרץ מונה הנס-יירגן פון ארנים למפקד העליון של קבוצת ארמיות אפריקה.
ב-15 במרץ, הארמייה האיטלקית הראשונה (ג'ובאני מסה) הוצבה בקו מארת' במערך הבא:
תוצאות הקרב
ב-20 במאי 1943, נציגים של הארמיות הבריטיות הראשונה והשמינית ושל הצבא האמריקני, קיימו מצעד ניצחון בתוניס, אותו קיבלו הגנרלים דווייט ד. אייזנהאואר, הרולד אלכסנדר ואנרי ז'ירו.
גמר גביע אירופה לאלופות 1976
באיירן מינכן
ברבע הגמר פגשה באיירן את בנפיקה ליסבון הפורטוגלית. באיירן שוב לא הצליחה לכבוש במשחק הראשון בחוץ, והפעם נפרדה מיריבתה בשוויון 0-0. בגומלין, לאחר מחצית ראשונה מאופסת, כבשה באיירן חמישייה במחצית השנייה (צמדים לברנד דורנברגר ולגרד מילר) בדרך לניצחון 5-1 ולשלב הבא.
גוסטב קלוציס
ביוגרפיה
בשנים 1918–1921 החל בלימודי אמנות אצל קזימיר מלביץ' ואנטואן פבזנר, הצטרף למפלגה הקומוניסטית, פגש את הציירת ולנטינה קולגינה ונישא לה, וסיים את בית הספר הממלכתי לאמנות. הוא ימשיך להיות קשור לבית הספר כפרופסור לתורת הצבעים מ-1924 עד שבית הספר נסגר ב-1930.
יצירה
קלוציס הוא אחד מארבעה אמנים שאומרים שהמציאו את תת-הז'אנר של מונטאז' והצילום הפוליטי ב-1918 (יחד עם הדאדאיסטים הגרמנים חנה הוך וראול האוסמן, ואל ליסיצקי הרוסי). הוא עבד לצד ליסיצקי בתערוכה בינלאומית בקלן.
סרמסקי קרלובצי
היסטוריה
בין 16 בנובמבר 1698 ל-25 בינואר 1699 התכנס בעיר קונגרס ששם קץ למלחמה בין האימפריה העות'מאנית לליגה הקדושה של אינוקנטיוס האחד עשר (קואליציה שכללה את כוחות מדינת האפיפיור, האימפריה הרומית הקדושה בראשותו של הקיסר לאופולד הראשון, האיחוד הפולני-ליטאי בראשות יאן סובייסקי, מלוכת הבסבורג, הרפובליקה של ונציה ורוסיה הצארית) בסופו של הקונגרס עיר נחתם הסכם קרלוביץ (קרלוביץ היה שמה הגרמני של העיר).
בין 1941 ל-1944 נכללה העיר במדינה העצמאית של קרואטיה, מדינת בובות של גרמניה ואיטליה במלחמת העולם השנייה. בתקופה זו נקראה העיר "קרלובצי הקרואטית" (Hrvatski Karlovci). לאחר סוף המלחמה, נכללה העיר בפרובינציית וויבודינה. בין 1980 ל-1989 הייתה במעמד מועצה מקומית במטרופולין של נובי סאד.
איילת ירוחם
איילת (אלפרט) ירוחם (נולדה ב-11 בפברואר 1965) היא קצינת משטרה בדימוס בדרגת ניצב. כיהנה כראש אגף תמיכה לוגיסטית.
חורחה אוביקו
שנותיו כנשיא גואטמלה
המדיניות המדכאת של אוביקו והתנהגותה השחצנית הובילו להתקוממות עממית רחבה שהובילה על ידי אינטלקטואלים, אנשי מקצוע וקציני צבא זוטרים ממעמד הביניים. לכן, ב-1 ביולי 1944 נאלץ אוביקו להתפטר. אולם הוא הותיר אחריו יורש - פדריקו פונסה, שהיה שליט בובה של אוביקו. גם לאחר לכתו המשיך פונסה להשליט את משטר הטרור והעריצות שהתווה אוביקו, וימשיך ללוות את גואטמלה עוד שנים ארוכות.
יארה ברנט
קורות חיים
ברנט אפשטיין נולדה בבוסטון, מסצ'וסטס, להורים יהודים שהיגרו לארצות הברית מרוסיה, מוריס אפשטיין ואשתו דורותי מנדלבאום אפשטיין. כשהייתה בת חצי שנה עברה משפחתה להתגורר בסאו פאולו שבברזיל, שם גדלה וחיה רוב חייה. היא למדה בתיכון אוסוולדו קרוז, וסיימה את לימודיה בשנת 1937.
היא החלה ללמוד נגינה בפסנתר בגיל שש אצל דודה, ז'וז'ה קליאס, מורה מוביל לפסנתר בברזיל שהיה תלמידו של פסנתרן הקונצרטים הגרמני מרטין קראוזה. קליאס המשיך ללמדה כמורה יחיד במשך 20 שנה. ברנט הופיעה לראשונה בגיל אחת עשרה בקונצרט ילדים בתיאטרון העירוני של סאו פאולו, והייתה לפסנתרנית הצעירה ביותר שהופיעה אי פעם בפסטיבל מוזיקה שנתמך על ידי הממשלה.
צמח צרפתי
צרפתי מילא תפקיד חשוב בהחייאת לימודי היהדות בתוניסיה במאה ה-17. פסקי הדין והפרשנויות שלו אמנם לא פורסמו בכרך משלהם, אך עבודתו צוטטה על ידי תלמידיו ויורשיהם.
Glee
עונה 3
העלילה בעונה זו התמקדה בתוכניות העתידיות של התלמידים בתיכון מקינלי. בתחילת בחלק הראשון של העונה בליין מצטרף למקינלי, נוצרו סכסוכים פנימיים בין חברי המקהלה, מה שגרם לחלק מבנות המקהלה (מרסדס, סנטנה ובריטני) לעזוב ללהקה חדשה בניהולה של שלבי קורקורן (האמא הביולוגית של רייצ'ל והאם המאמצת של בת') המגולמת בידי אידינה מנזל, הנקראת "קולות הצרה" (באנגלית - "Troubletones"). שתי הלהקות התחרו אחת בשנייה בתחרות המקומית שבפרק השמיני, ובסופו של דבר ניצחו "כיוונים חדשים", מה שגרם לפירוק קולות הצרה, והבנות חזרו אל המקהלה. בנוסף, חלק זה עסק בהעלאת המחזמר הבית ספרי "סיפור הפרברים" ובבחירות לנשיא שכבת י"ב, בה התחרו קורט ובריטני זה נגד זה בין היתר, ובריטני ניצחה בסופו של דבר. בנוסף, קווין מנסה לקחת את בת' בחזרה משלבי.
עונה 4
פרקים 67–88 (22 פרקים). החלה ב-13 בספטמבר 2012 והסתיימה ב-9 במאי 2013.
עונה 5
פרקים 89–108 (20 פרקים). החלה ב-26 בספטמבר 2013 והסתיימה ב-13 במאי 2014.
נטלי מאסנה
חייה
במחצית שנות ה-90 של המאה ה-20 היא עברה ללונדון בה הקימה אתר אינטרנט בתחום האופנה. בשנת 1996 היא התחתנה עם ארנו מאסנה (התגרשו בשנת 2011). בשנת 2010 האתר נמכר תמורת 50 מיליון לירה שטרלינג, אך נטלי מסנה נותרה להיות בין מנהלי החברה. בשנת 2013 החברה העסיקה כ-2600 עובדים ושווי שלה היה כ-350 מיליון לירות.
ניק וויצ'יץ'
הקריירה
ניק סיים את לימודיו באוניברסיטת גריפית' בגיל 21 עם תואר כפול בחשבונאות ותכנון פיננסי. הוא החל את מסעותיו כנואם לפיתוח מוטיבציה, תוך התמקדות בנושאים שמעניינים את בני הנוער של היום. הוא מרצה גם במגזר העסקי. עד כה הרצה בפני שלושה מיליון בני אדם, ביותר מ-24 מדינות בחמש יבשות (אפריקה, אסיה, אוסטרליה, דרום אמריקה וצפון אמריקה).
Dendroid
דנדרואיד (באנגלית: Dendroid) היא נוזקה, המשמשת כדלת אחורית ומיועדת לטלפונים סלולרים בעלי מערכת ההפעלה אנדרואיד.
כאשר הנוזקה מופעלת באמצעות מכונה וירטואלית היא משנה את אופן הפעילות שלה על מנת להקשות ולהטעות חוקרי אבטחת מידע.
Watch Me
Watch Me הוא שיר מאת בלה ת'ורן וזנדאיה. הוא הופק על ידי בן צ'ארלס, אהרון הרמון וג'ים ווס, שגם כתבו יחד את השיר בשביל הפסקול Shake It Up: Break It Down, הפסקול לסדרת הטלוויזיה של ערוץ דיסני, שייק. הוא יצא לאור כסינגל ב-21 ביוני 2011, בהוצאת וולט דיסני רקורדס. גרסה מקורית של השיר, מבוצעת על ידי מרגרט דוראנטה, כלולה גם בפסקול.
רקע והרכב
"Watch Me" היה סינגל מתוך הפסקול Shake It Up: Break It Down לסדרת הטלוויזיה שייק בערוץ דיסני. השיר הושמע לראשונה בפרק הראשון של הסדרה תחת הגרסה המקורית של מרגרט דוראנטה, שיצאה לאור ב-7 בנובמבר 2010 בצפון אמריקה, שבעה חודשים לפני יציאתו בפועל של הסינגל. הבנות הקליטו את גרסת הכיסוי באפריל 2011. השיר המקורי נשמע בכמה פרקים אחרים של "שייק".
מוריי (אי, אנטארקטיקה)
האי מוריי (באנגלית: Murray Island) המכונה לעיתים גם האי בלף (באנגלית: Bluff Island), הוא אי בצד הדרום-מערבי של מפרץ יוז, מול החוף המערבי של ארץ גרהאם, בחצי האי האנטארקטי, שבאנטארקטיקה.
סיכון מיוחס
סיכון מיוחס באוכלוסייה (AR pop)
כש- ARpop מחושב, אז אחוז הסיכון המיוחס באוכלוסייה (ARpop%) יכול להיקבע ע"פ הנוסחא הבאה:
אנסטסיה רקובה
בסגל הנשיאותי ובממשלה
בשנת 2006 היא עברה ל במוסקבה ועבדה בסגל הקרמלין, כאשר סוביאנין מכהן כראש סגל הקרמלין. לאחר שדמיטרי מדבדב נבחר לנשיא רוסיה, ולדימיר פוטין מינה את סוביאנין לתפקיד מזכיר הממשלה בדרגת סגן ראש הממשלה. אנסטסיה רקובה קיבלה עבודה בפעם הראשונה, כשהיא אינה עובדת תחתיו של סוביאנין, קרוב לוודאי משום שלא יכול היה לקחת אותה מיד. היא מונתה לסגנית השר לפיתוח אזורי בממשלת פוטין השנייה. בכירים ציינו כי ראקובה, ככל הנראה, אינה מבקשת להפוך לדמות פוליטית עצמאית, היא סגנית טובה ואמינה בביצוע עבודה ארגונית.
ביקורת
לדברי אלכסיי נבלני והקרן שלו למלחמה בשחיתות היא נראתה עם תכשיטים יקרים — שרשרת (במחיר של יותר מ -1.3 מיליון רובל), תליון (בעלות שני מיליון רובלים), באחד האירועים החברתיים שבהם ראש העיר לוקח אותה לעיתים קרובות.
גאררד קונלי
גאררד קונלי (באנגלית: Garrard Conley; נולד ב-), הוא סופר ופעיל להט"בי אמריקאי הידוע באוטוביוגרפיה שלו "ילד מחוק", המספר על ילדותו כחלק ממשפחה פונדמנטליסטית בארקנסו שהכריחה אותו לעבור טיפולי המרה.
חיקוק
תוספות
לעיתים, כאשר ישנם פרטים נוספים שהחיקוק מרחיב בהם, כגון איורים, מפות, טבלאות או רשימות ארוכות, הם מופיעים בנספחים הנקראים "תוספת", והסעיפים או התקנות מפנים אליהם. התוספות מופיעות לאחר סעיפי או תקנות החיקוק, וממוספרות כך: "תוספת ראשונה", "תוספת שנייה", וכן הלאה. התוספות יכולות להכיל אף הן סעיפים, סעיפים קטנים וכן הלאה.
תיקון חיקוקים
החיקוק המתקן לרוב קובע בסעיפיו או בתקנותיו הוראות טכניות לגבי תוכנו של החיקוק המתוקן. לדוגמה: בחוק פלוני, בסעיף 32, לאחר סעיף קטן (ב), יבוא: "(ג)...". בשל כך, יש קושי לעקוב אחרי החיקוקים המעודכנים, שירותים שונים מאפשרים לצפות בחיקוקים המתוקנים בצורה מלאה.
מייפל היסון 205
מייפל היסון 205 (באנגלית: Maple Hisoon 205, קרויה גם: SMA Huapu Hai Hyun, בסינית: 海迅) היא מכונית משפחתית קטנה המוגדרת כמכונית קומפקטית, 5 דלתות הצ'בק מתוצרת יצרנית הרכב הסינית Shanghai Maple (שם רשמי: Shanghai Maple Guorun Automobile Co., Ltd) אשר יוצרה בין השנים 2004 – 2010 בסין.
תומאס קלארקסון
ילדות ולימודים
הוא נולד ב- Wisbech, במחוז קיימברידג'שייר, ב-28 במרץ 1760 ולמד בבית הספר ללשון שם, היכן שאביו הכומר ג'ון קלארקסון שימש כמנהל. בשנת 1775 הוא הלך ללמוד ב- St. Paul's School בלונדון והצטיין בלימודיו. הוא החל ללמוד בקיימבריד'ג ב-1780 וגם שם היה סטודנט בולט.
פעילות נגד העבדות
במאי 1787 קלארקסון היה אחד מתוך עשרים אנשים שהקימו את "הוועדה לביטול הסחר בעבדים". הוועדה כללה את Granville Sharp כיושב ראש, ואת Josiah Wedgwood. קלארקסון גם פנה אל ויליאם וילברפורס שהיה אנקליגן וחבר פרלמנט מקושר. וילברפורס היה אחד הפרלמנטרים הבודדים שהביע תמיכה בעצומה הקוויקרית, והוא כבר הציג שאלה לגבי סחר העבדים בפני בית הנבחרים הבריטי ונודע כאחר המתנגדים הראשונים לעבדות בבריטניה.
צ'ואנג'ואו
צ'ואנג'ואו (בסינית: 泉州; בפין-יין: Quánzhōu) היא נציבות עירונית ועיר נמל בדרום מחוז פוג'יין שבדרום-מזרח הרפובליקה העממית של סין. שטחה של צ'ואנג'ואו היה שטח המטרופולין המורחב ה-12 בגודלו בסין בשנת 2010.
שמות
השם הערבי "זייתון" (زيتون), שהיה בעבר השם הנפוץ של העיר באנגלית, פירושו "[עיר] הזיתים" והוא תרגום שאילה של הכינוי הסיני בעבר של צ'ואנג'ואו "צְה-טונְג צֶ'נְג" (Citong Cheng) שפירושו "עיר עץ הטונג", שנגזר משדרות עצי הטונג (Vernicia fordii), עץ שמהזרעים שלו מפיקים שמן המשמש לצביעה. העצים נשתלו בעיר בהוראת לְיוֹ צונְגְשְׂיָאו מושל העיר במאה ה-10. מקור המילה סאטן, המתארת סוג של מארג טקסטיל אשר הופך את הבד למבריק, הוא משם העיר זייתון, משום שהעיר הייתה נמל הסחר העיקרי במשי.
באקן ברס
באקן ברס הוא מועדון כדורסל דני מקצועני שבסיסו מהעיר אורהוס. המועדון משחק כיום בליגת העל הדנית ובליגת האלופות בכדורסל.
צ'ואנג'ואו
כלכלה
מבחינה היסטורית ייצאה צ'ואנג'ואו תה שחור, קמפור, סוכר, אינדיגו, טבק, חרסינה, בדים מדגניים וכמה מינרלים. היבוא, בעיקר מגואנגג'ואו, כלל בדים מצמר, יין ושעונים, החל משנת 1832. החל מאותה תקופה ייצאה חברת הודו המזרחית הבריטית בתה שחור בשווי 150,000 ליש"ט לשנה מצ'ואנג'ואו.
צ'ואנג'ואו היא יצואנית מרכזית של מוצרים חקלאיים כגון תה, בננות, ליצ'י ואורז. היא גם יצרנית גדולה של גרניט וחומר קרמי. תעשיות אחרות כוללות טקסטיל, הנעלה, אופנה וביגוד, אריזות, מכונות, נייר ומוצרי פטרוכימיה.
יוזף מאנס
ביוגרפיה
שיעורי הציור הראשונים שלו קיבל באופן טבעי מאביו. מ-1835 עד 1844 למד באקדמיה לאמנויות יפות, פראג, אצל הפרופסורים פרנטישק טקדליק וכריסטיאן רובן. הוא המשיך את לימודיו במינכן במשך שנתיים. עם שובו, היה לו רומן עם העוזרת של המשפחה שגרם לשערורייה, והביא להרחקתו מבני משפחתו, מצב שהכניס אותו לדיכאון קשה. הוא מצא מקלט בחסותו של הרוזן בדריץ' סילבה-טארוקה, הוא חי ועבד בטירתו בפרוחוניצה במשך עשרים שנה. משם ערך נסיעות רבות ברחבי מורביה, סלובקיה ופולין.
משנת 1866, מצבו הנפשי החמיר במהירות, והוא התנהג בצורה מוזרה ובאובססיות.
עבודה והצטיינות
בשנת 1887 נוצר לזכרו "איגוד מאנס לאמנויות יפות". אחד הגשרים המרכזיים מעל נהר הוולטאבה נושא את שמו וכולל פסל של הצייר בקצה העיר העתיקה. דמותו הופיעה בכמה בולי דואר צ'כוסלובקיים וצ'כיים.
ליידי איי
2009–2011: Need You Now
ב-31 במאי 2010 יצא מתוך האלבום סינגל נוסף בשם "Our Kind of Love" שהגיע גם הוא למקום הראשון במצעד הקאנטרי של הבילבורד, וב-4 באוקטובר יצא הסינגל הרביעי מתוך האלבום – "Hello World".
באוקטובר 2010 הוציאה הלהקה מיני-אלבום בשם "A Merry Little Christmas" שכלל חמישה קאברים ושיר מקורי אחד העוסקים בחג המולד.
Own the Night :2011–2012
באוקטובר 2012 הוציאה הלהקה את האלבום On This Winter's Night לכבוד חג המולד.
2013–הווה: Golden
בעקבות מחאות ג'ורג' פלויד, הודיעה הלהקה ב-11 ביוני 2020 כי הם משנים את שמם ל"ליידי איי". המושג "אנטבלום" מתייחס לתקופה שלפני מלחמת האזרחים בדרום ארצות הברית הקשור לעבדות ועבודות החקלאות שנעשו באזור.
ליאור רוקח
ביוגרפיה
רוקח נולד, גדל והתחנך בחולון. את שירותו הצבאי עשה ביחידה 8200 של חיל המודיעין. למד במסגרת התוכנית החד-תחומית לתלמידים מצטיינים ע"ש עדי לאוטמן באוניברסיטת תל אביב ולאחר השלמת תואר ראשון ושני בהנדסת תעשייה המשיך לדוקטורט. בשנת 2004 קיבל תואר דוקטור לפילוסופיה. נושא הדוקטורט שלו עסק בפירוק בעיות גדולות בכריית מידע, בהנחייתו של עודד מימון. לאחר השלמת הדוקטורט, עבר לפקולטה למדעי ההנדסה באוניברסיטת בן-גוריון בנגב, ומאז מלמד בה. רוקח הקים את המעבדה למערכות לומדות והמעבדה ל-Big Data באוניברסיטת בן-גוריון בנגב ועומד היום בראשן. כמו כן כיהן רוקח כיו"ר ועדת הוראה של הפקולטה להנדסה באוניברסיטת בן-גוריון בנגב.באותה שנה, הקים רוקח יחד עם פרופ' יובל אלוביץ ופרופ' ברכה שפירא את מרכז החדשנות של דויטשה טלקום באוניברסיטת בן-גוריון.
תצפית - סוכנות ידיעות
שיתופי פעולה עם סוכנויות ידיעות בעולם
בחודש מרץ 2021 חתמה סוכנות הידיעות על הסכם שיתוף פעולה עם סוכנות הידיעות הגדולה בספרד, Europa Press, אשר מספקת מידע לכ-2000 כלתי תקשורת בספרד ובאמריקה הלטינית. בחודש אפריל 2021 חתמה סוכנות הידיעות על סיכום שיתוף פעולה עם סוכנות הידיעות של איחוד האמירויות, WAM.
אליהו אלחרר
הרב אליהו אלחרר (נולד בי' בשבט ה'תשכ"ו, 31 בינואר 1966) הוא רב ישראלי המכהן כרבהּ של מוֹדִיעִין־מַכַּבִּים־רֵעוּת. משמש גם כמנהל מחלקת המקוואות ברבנות הראשית, אב בית דין לענייני ממונות ונשיא "מעיין טוהר".
ביוגרפיה
ב-2018 התמודד אלחרר בבחירות למועצת הרבנות הראשית, אך נכשל.
הנריק האיוש
ביוגרפיה
באולימפיאדת אתונה (1906)זכה האיוש במדליית זהב במשחה שליחים 4x250 מטר חופשי בתוצאה של 16:52.4 דקות, לפני גרמניה (17:16.2 דקות) ובריטניה.
בשמת בת ישמעאל
זיהויה ומוצאה
ב, מופיע שמה של בָּשְׂמַת כבתו של ישמעאל. ב, מופיע שמה והכתוב מציין כי היא בתו של אילון החיתי. ב מופיע שמה של מחלת כבתו של ישמעאל, במקום שמה של בָּשְׂמַת אשר מוצאה חיתי. לדעת משה ויינפלד נפלה טעות מעתיק בהעתקת רשימות היוחסין הללו ומכאן נובע הקושי.
לוביה
שעועית העין השחורה (או לוּבְּיָה; שם מדעי: Vigna unguiculata) ידועה גם בשם רוּבְּיָה וצ'או-לי היא מין בסוג לוביה. מקורה בהודו והיא גדלה בחלקים נרחבים של אסיה. שעועית העין השחורה הגיעה לראשונה ליבשת אמריקה בשנת 1600 למדינת וירג'יניה. "שעועית העין השחורה" גדלה בכל העולם. מכיוון שהשעועית עוברת מוטציה בקלות היא מופיעה במספר וריאציות.
אזהרת מסע (סדרת טלוויזיה)
עלילה
26 שנה קודם לכן, בשנת 1993, מאחורי הקלעים של השיחות שהובילו להסכמי אוסלו, נפגשים שלושה אנשים מעולמות שונים מחוץ לחדרי המשא ומתן: אריק (עמוס תמם), פקיד זוטר במשרד החוץ שהתלווה למשלחת הישראלית; אלכס באקה הנורווגית (אנקה פון דר ליפה), עובדת במכון FAFO שערך את השיחות; וליילה הפלסטינית (ראידה אדון) שהגיעה כמתורגמנית עם הנציגים הפלסטינים. הם בילו את רוב זמנם בהמתנה מחוץ לחדר הישיבות, והעוינות הראשונית בין השלושה הפכה לידידות, ואף נוצר סיפור אהבה טעון בין אלכס לאריק. בשעה שנחתם ההסכם, חזר כל אחד לחייו והם נפרדו. אריק אפילו לא ידע שאלכס בהריון ממנו עם פִּיָה. אלכס התחתנה במהירות עם קארל (אנדרס אנדרסן) וקיוותה שהסוד הגדול שלה לא ייחשף.
בינתיים, אמם של החטופים הישראלים מקימה אוהל מחאה בירושלים ומנסה להפעיל לחץ ציבורי למען שחרורם.
יחסי לוב–קרואטיה
מלחמת האזרחים בלוב
הנשיא מסיץ' שמר על יחסים טובים עם מנהיג לוב מועמר קדאפי. עם פרוץ מלחמת האזרחים בלוב בפברואר 2011 הצהיר מסיץ' בפומבי על תמיכה בקדאפי, ולא פסל ביקור נוסף בלוב. למעלה מ-400 אזרחים קרואטים פונו מהמדינה עד תחילת מרץ. ממשלת קרואטיה תמכה בהתערבות הצבאית הבינלאומית במלחמה שהחלה בסוף מרץ, וסגרה זמנית את השגרירות בטריפולי. בסוף מאי דיפלומט לובי בזאגרב מסר הצהרות פומביות התומכות במשטר קדאפי וביקר את קרואטיה על תמיכה בהחלטה 1973 מועצת הביטחון. משרד החוץ הקרואטי ביטל את מעמדו הדיפלומטי של הנציג. בסוף יוני קרואטיה הכירה במועצת המעבר הלאומית של לוב.
Yabancı
רקע וכתיבה
השיר נכתב על ידי סילה לבדה והופק על ידי אפה בהאדיר, שהייתה אחראית להפקה של הלהיט "Vaziyetler". השיר כשמו, מדבר על אנשים זרים כביכול, תוך שבשיר סילה מתארת מצבים כואבים ועגומים בחייו של בן האדם, בדומה לתיאורים שעשתה בשיר "Vaziyetler", שיצא כסינגל הראשון מתוך האלבום.
צ'ורבאג'י
צ'ורבאג'י היא דרגה צבאית של חיל היניצ'רים באימפריה העות'מאנית, ששימשה למפקד גדוד ("אורטה"), והיא מקבילה לדרגת אלוף-משנה.
Fingers Crossed
Fingers Crossed (בעברית: להחזיק אצבעות) הוא שיר מאת הזמרת-יוצרת הקנדית לורן ספנסר-סמית', שיצא כסינגל בהוצאה עצמית ב-5 בינואר 2022. הוא נכתב על ידי ספנסר-סמית', פרנסיסקה הול וג'אקה אריקסון, והופק על ידי אריקסון. השיר הפך לוויראלי טיקטוק והגיע למקום הראשון באירלנד ובנורווגיה.
יחסי איראן–אלבניה
איראן תחת שושלת פהלווי ואלבניה הקומוניסטית
בשל המרחק בין שתי המדינות, לא ברור מתי שתי המדינות יצרו יחסים לראשונה, אם כי זה היחסים החלו בעקבות מלחמת העולם השנייה, כאשר אלבניה הפכה למדינה קומוניסטית ואיראן הייתה תחת השושלת הפהלווית. מאחר שאלבניה הייתה מדינה קומוניסטית, היא התיישרה עם ברית המועצות בעוד שאיראן התחברה עם ארצות הברית לאורך כל השלב המוקדם של המלחמה הקרה.
לאסלו פולגאר (זמר אופרה)
לאַסְלוֹ פּוֹלְגַאר (בהונגרית: Polgár László , שומוג'סנטפאל, 1 בינואר 1947 – ציריך, 19 בספטמבר 2010) היה זמר אופרה יהודי-הונגרי (בס) זוכה פרס קושוט, פרס פרנץ ליסט ופרס גראמי. חבר אגודת בני האלמוות.
ביוגרפיה
פולגאר לאסלו (יצחק בן אליעזר הלוי) בא ממשפחה יהודית. הוריו היו לאיוש פולגאר ואנה קנטור. הוא למד במכללת פרנץ ליסט למוזיקה בבודפשט כסטודנט של אווה קוטרוץ בין השנים 1967–1972. בשנת 1971 התקבל לבית האופרה של בודפשט בתפקידו הראשון כרוזן קפרנו (ורדי:ריגולטו). באותה שנה זכה בתחרות השירה של דבורז'אק. בשנת 1972 זכה במלגה בבית האופרה, ומשנת 1973 הפך לזמר בסגל הקבוע של האופרה. הוא היה הזוכה בתחרות השירה על שם שומאן בשנת 1974 וזכה בפרס הראשון בתחרות על שם המלחין פרנץ ארקל בשנת 1975. כמו כן הגיע למקום הראשון בתחרות שירה וולף בשנת 1980 ואחר כך זכה במקום ראשון גם בתחרות השירה פברוטי בשנת 1981. משנת 1991 היה חבר באופרה של ציריך.
חייו הפרטיים
בשנת 1971 נשא לאישה את אגנש גרגיי. נולדו להם שלוש בנות: קטאלין (1973), יהודית (1977) ואווה (1984).
יחסי איראן–קניה
ביקורו של אחמדינז'אד
קניה ייבאה בעבר נפט מאיראן בשנות השבעים והשמונים אך מאז לא ייבאה נפט מהמדינה.
גשר הברזל
גשר הברזל הוא הגשר הראשון בעולם שנבנה מברזל יציקה, ונחשב למונומנט של תעשייה שהחלה באזור. הגשר נבנה בשנת 1779 על מנת לחבר את העיירה התעשייתית ברוסלי עם עיירת המכרה הקטנה מדלי ועם המרכז התעשייתי המתפתח של קולברוקדייל. העבודות לבניית הגשר הסתיימו ב-2 ביולי 1779, אך הוא נפתח רק ב-1 בינואר 1781.
דרב אל-ארבעין
הנתיב ותולדותיו
נתיב דרבּ אל-ארבעין עקף את עמק הנילוס ממערבו, עבר וקישר בין נאות מדבר. התוואי שלו נמשך בכיוון כללי דרום-מערב–צפון-מזרח, החל ב בחבל דארפֿוּר במערב סודאן וכלה במנפלוט שעל הנילוס במחוז אסיוט במצרים. אורכהּ של הדרך מגיע לכ-1,800 ק"מ. הדרך הייתה עורק מסחרי ותרבותי בנתיב שהוליך מלב אפריקה, והיא ידועה עוד מתקופת הממלכה הקדומה של מצרים. עבדים שחורים היו המרכיב העיקרי בסחר שעבר בה וכן חפצי מותרות רווחיים, כגון נוצות יענים, שנהב, ניבי היפופוטם, קרני קרנפים, קרשי הובנה, גומי ערביקום וזהב. היבוא ממצרים כלל בין היתר אריגי כותנה ומשי שיובא ממרחקים, להבי חרבות וכלי נשק חם, סבון ונייר ואף אבני חן ותכשיטים.
שקיעתה של הדרך מסתמנת במאה ה-19 ומיוחסת להפסקת סחר העבדים, להתייבשות מקורות מים וכן לסדר ולביטחון בעמק הנילוס שהקנו הבריטים ובכך ייתרו את דרך המדבר הקשה. בנתיב שמלוקסור בעמק הנילוס לנאת ח'ארגה עוברת מסילת ברזל, ומקטעים גדולים מדרך הגמלים העתיקה סלולים באספלט שמָחָה את עקבותיהם.
פוטיוס
חיים חילוניים
למרות שלפוטיוס היה חינוך מעולה, אין בידינו מידע על הדרך בה הוא השיג את החינוך הזה. הספרייה המפורסמת שהייתה ברשותו מעידה על למדנותו העצומה בתאולוגיה, היסטוריה, דקדוק, פילוסופיה, משפט, מדעי הטבע ורפואה. על אף המסורת הטוענת כך, רוב החוקרים סוברים כי הוא מעולם לא לימד באוניברסיטת קונסטנטינופול.
הפטריארך של קונסטנטינופול
הכנסייה האורתודוקסית המזרחית מוקירה את פוטיוס כקדוש; יום חגו הוא ה-6 בפברואר.
חיבורים אחרים
ה"לקסיקון", שיצא לאור מאוחר יותר מה"ביבליותקה", היה כנראה ברובו עבודתם של כמה מתלמידיו. הוא נועד להיות ספר עזר להקלת קריאתם של סופרים קלאסיים ודתיים עתיקים, ששפתם ואוצר המילים שלהם היו מיושנים. במשך זמן רב, כתבי היד היחידים של ה"לקסיקון" היו "קודקס גליאנוס" (Codex Galeanus), שעבר אל הספרייה של טריניטי קולג' (קיימברידג'), ו-"Berolinensis graec. oct. 22" בברלין, שניהם לא היו שלמים. אולם ב-1959, לינוס פוליטיס מאוניברסיטת תסלוניקי גילה כתב יד שלם במנזר במערב מקדוניה, קודקס "Zavordensis 95".
מלחמת אנגליה–ספרד (1654–1660)
פלנדריה
ברית אנגלו-צרפתית נגד ספרד הוקמה עם חתימת הסכם פריז במרץ 1657. בהתבסס על תנאי ההסכם, האנגלים יצטרפו לצרפת במלחמתה המתמשכת נגד ספרד בפלנדריה. צרפת תתרום צבא של 20,000 איש, אנגליה תתרום הן 6,000 חיילים והן את הצי האנגלי במערכה נגד מבצרי החוף הפלמיים גרבליינס, דנקרק ומרדיק. הוסכם שגרבליינס יועברו לצרפת, דנקרק ומרדיק לאנגליה. דנקרק, בפרט, הייתה בראש העדיפויות של חבר העמים בעיקר בגלל הפריבטירים שגרמו נזק לצי הסוחר. עבור קרומוול וחבר העמים, שאלת ההחזקה בדנקרק עברה אפוא מהאפשרות הדיפלומטית האזורית לצורך פוליטי דחוף. על הצבא האנגלו-צרפתי המשולב לפלישה לפלנדריה פיקד המרשל הצרפתי הגדול טורן. על הצבא הספרדי של פלנדריה פיקד דון חואן חוסה, בנו הבלתי חוקי של המלך הספרדי פליפה. הצבא הספרדי שכלל 15,000 חיילים תוגבר בכוח של 3,000 מלוכנים אנגלים - שהוקם כגרעין הצבא הפוטנציאלי לפלישה לאנגליה על ידי צ'ארלס השני, עם אחיו של צ'ארלס ג'יימס, הדוכס מיורק, בין מפקדיו.
HRVY
טלוויזיה ומשחק
קנטוול שיחק את מיילס בעונה הראשונה של סדרת האינטרנט "Chicken Girls", המשודרת בערוץ היוטיוב של רשת Brat.
מוזיקה
קריירת המוזיקה של HRVY התחילה ב-20 בדצמבר 2013, עם יציאתו לאור של הסינגל הראשון שלו, "Thank You". במאי 2014, הוא הופיע יחד עם ליטל מיקס כאמן רקע במהלך סיבוב ההופעות השני של הלהקה, Salute Tour, לצד להקת הבנות . לאחר שחתם בחברת התקליטים וירג'ין EMI בפברואר 2017, הוא הוציא את מיני-אלבום הבכורה שלו, Holiday, שכולל את הסינגלים "Holiday" ו-"Phobia". בנובמבר 2017, HRVY הוציא את המיני-אלבום Talk to Ya, שכולל את הסינגל "Personal", שהפך לשיר הכי מפורסם של הזמר עם מעל ל-200 מיליון צפיות ביוטיוב. בווידאו קליפ לשיר, מופיעה כוכבת הרשת לורן גריי. בעקבות ההצלחה, לקח חלק בסיבוב הופעות לחג המולד 2017, לצד להקת הבנים Road Trip.
בפברואר 2018, הוא נכלל ברשימת The Sounds of 2018 של The Courier ו-Newcastle Student Radio, במקום השישי, לצד Rex Orange County, Brockhampton ו-SG Lewis. באפריל 2018, HRVY הופיע כאמן רקע של להקת The Vamps, במהלך סיבוב ההופעות שלהם, Night and Day Tour לצד ג'ייקוב סרטוריוס, ניו הופ קלאב, מגי לינדמן וקונור מיינרד. ב-25 באפריל 2018, הוא הוציא את הסינגל "Hasta Luego" בהשתתפות הזמרת הקובנית-אמריקאית מאלו טרבחו. באוגוסט 2018, הוא היה מועמד, בפעם הראשונה, לפרס ברזילאי, בטקס BreakTudo Awards לשנת 2018, בקטגוריית האמן הבין-לאומי החדש (International New Artist). בספטמבר 2018, הוא הוציא את הסינגל "I Wish You Were Here" שקודם בהופעה בטקס פרסי הנוער של BBC Radio 1. HRVY הופיע גם ברשימת Brit List של BBC Radio 1 באותו זמן. באותה שנה, הוא הופיע גם ברשימת "סיפורי ההצלחה הגדולים של 2018" (Top Success Stories of 2018) של CelebMix, יחד עם חברת הניהול שלו, "Alphadog Management".
פרנקלין ליטל
פעילות לאחר השואה
ליטל שהה כמעט עשר שנים בגרמניה שלאחר מלחמת העולם השנייה כיועץ הפרוטסטנטי הראשי לענייני דת בפיקוד העליון. הוטלו עליו משימות הקשורות לדה-נאציפיקציה במהלך הכיבוש האמריקאי בגרמניה. הוא הושפע עמוקות מהזוועות שנעשו במלחמת העולם השנייה, ולאחר מכן הקדיש את חייו לחקר השואה ולהעלאת תשומת הלב הציבורית ללקחיה הטרגיים בכל הנוגע לזכויות האדם. בישיבות ציבוריות, בקמפוסים אקדמיים ובכנסיות, היה ליטל אחד מקולות המצפון הראשונים בתקופה שלאחר המלחמה, כשדיבר על לקחי השואה. ליטל היה ממייסדי תחום לימודי השואה, והקים במספר מוסדות תוכניות לימודים לתואר שני ולדוקטורט שהוקדשו לחקר השואה (האחרונה הייתה באוניברסיטת טמפל בשנת 1976).
השקפות תאולוגיות
בספרו "האטלס ההיסטורי של הנצרות", שפורסם לראשונה בשנת 1976, טען ליטל שכנסיות נוצריות רבות לא הצליחו להתמודד בכנות עם השתתפותן ברצח יהודי אירופה, או לפחות עם השלמתן בשתיקה עם רצח זה. הוא כתב גם כתבי תמיכה תאולוגית בציונות.
קו טלפון אדום
הודו - פקיסטן
באוגוסט 2005 הסכימו הודו ופקיסטן לייסד קו אדום בין משרדי החוץ של אסלאמאבאד וניו דלהי על מנת למנוע אי-הבנות שעלולות להוביל למלחמה גרעינית .
ארצות הברית - סין
ארצות הברית וסין הקימו קו אדום הגנתי ב-2008 אך כמעט לא נעשה בו שימוש במקרי חירום.
ואצלב מאנס
ואצלב מאנס (באנגלית: Václav Mánes; בקירוב 1793 – 31 בינואר 1858) היה צייר צ'כי. הוא היה אחיו של אנטונין מאנס ודודו של קווידו ויוז'ף מאנס ואמלי מנסובה, שכולם היו ציירים. מעט ידוע עליו; אפילו תאריך לידתו אינו ברור.
עין גדי (יישוב עתיק)
עין גדי בתנ"ך
תחילה נזכרת עין גדי בתנ"ך בתיאור ערי המדבר שבנחלת שבט יהודה: . בהמשך, נזכר היישוב כמקום אליו ברח דוד מפני שאול:.
היסטוריה
הרופא היווני גלנוס (המאה ה-2 לספירה) מציין שלבלסם שנקרא 'הסורי' יש "שם נוסף על שם המקום בו הוא גדל בכמות הגדולה ביותר והוא היפה ביותר, כי הוא נקרא 'העין-גדיי', בהיותו עולה על זה הגדל במקומות אחרים בפלשתינה". גלנוס הוא הסופר הפגאני היחיד שמקשר באופן מפורש את הבלסם לעין גדי.
יש המקשרים את המטמון מן התקופה הכלקוליתית אשר נתגלה במערה בנחל משמר, וכלל כ-400 כלי נחושת, רובם בעלי אופי פולחני, עם המקדש הכלקוליתי בעין גדי.
Something to Dance For
רקע וכתיבה
השיר נכתב והפיק על ידי ג'ני לורי, אריס ארכונטיס, בנימין דרבקור וחן נאמן. ב-3 בדצמבר 2011, סרטון באיכות נמוכה לפרק עתידי של "שייק" לעונת 2012, החל להתפרסם באינטרנט, מה שניתן אפשרות לשמוע חלק מ-"Something to Dance For". ב-6 במרץ, הופץ השיר כסינגל רשמי מתוך הפסקול והועלה לאייטונס.
אשתו השמינית של כחול הזקן
תקציר העלילה
מייקל ברנדון (גרי קופר) הוא מיליונר אמריקאי המבלה את חופשתו בריביירה הצרפתית. הוא נכנס לחנות בגדים ומבקש לרכוש רק חלק עליון של פיג'מה. המוכר המפונפן מעביר את הבעיה לכמה דרגים עד לנשיא החברה ותשובתו שלילית. לפתע כנסת לחנות בחורה נאה בשם ניקול (קלודט קולברט) ורוכשת את המכנסיים של הפיג'מה. מייקל מתאהב בה מיד אך היא מסתלקת לא לפני שהיא מודיעה לו שאינה נשואה. היא נותנת לו גם עצה איך להירדם - להקריא את האותיות צ'כוסלובקיה בהיפוך.
מייקל מתמוטט נפשית ומאושפז במוסד כשהוא מלובש ב"חולצת משוגעים".
צ'ארלס רוזן (צייר)
שנים מוקדמות
צ'ארלס רוזן נולד בחווה בריאגנטאון שבמחוז וסטמורלנד שבפנסילבניה ב -28 באפריל 1878. כשהיה בן שש עשרה פתח סטודיו לצילום במערב ניוטון שבפנסילבניה באזור כריית הפחם במערב המדינה. רוב תצלומיו היו של כורים שנפטרו. לאחר מכן עבד רוזן בעסק צילום בסאלם, אוהיו, ובשנת 1898 עבר לעיר ניו יורק. הוא תכנן להיות מאייר בעיתון. הוא למד ציור באקדמיה הלאומית לעיצוב אצל פרנסיס קוטס ג'ונס. הוא גם לקח שיעורים בבית הספר לאמנות בניו יורק אצל ויליאם מריט צ'ייס ופרנק דומונד. הוא התעניין בציור נוף בשנת 1902 בשיעורי החוץ שהיו באולד ליים, קונטיקט.
מודרניסט
רוזן החל להרגיש שהאימפרסיוניזם שייך לעבר, ומשנת 1916 החל להתנסות בסגנונות אחרים. הוא לימד בליגת הסטודנטים לאמנות של בית הספר הקיץ בניו יורק בוודסטוק, ניו יורק בשנת 1918. הוא היה מדריך ולאחר מכן מנהל בית הספר לקיץ עד 1921. בשנת 1920 עבר רוזן לצמיתות לוודסטוק יחד עם אשתו ושתי בנותיהם. הוא הפך לחבר קרוב של הציירים ג'ורג' בלוז ויוג'ין שפייכר. בשנת 1920 אימץ רוזן סגנון קוביסטי-ריאליסטי שאפיין את יצירתו למשך שארית חייו.
גדעון שלח
מחקריו
את מחקריו של גדעון שלח-לביא ניתן לחלק לשני חלקים:
מחקר השטח
עושה שלח-לביא שימוש בטכניקות מתקדמות של ניתוח גיאוגראפי ממוחשב (GIS) של מיקום האתרים הארכאולוגיים ביחס למאפיינים הסביבתיים (כגון פוריות הקרקע, נגישות למים, סוגי המסלע ועוד), במטרה לנתח את המערכת הכלכלית של חברות פרה-היסטוריות בצפון סין. שלח-לביא הוא מהחלוצים של שימוש בטכניקות אלו בחקר הארכאולוגיה של סין.
שושלת צ'ין: תחילת העידן הקיסרי והתמוטטות שושלת צ'ין
נראה שקיסרי סין למדו את הלקח של צ'ין. בניגוד לדימוי המערבי שלהם, קיסרי סין מאז שושלת חאן שירשה את צ'ין ועד לסוף העידן הקיסרי לא היו שליטים כל יכולים. המערכת הקיסרית הסינית התבססה על אוטונומיה רבה שהוענקה לכפרים ולעיירות ועל שכבת משכילים שתיווכה בין השלטון לבין העם. מערכת זו לא הייתה יעילה כמו המערכת של צ'ין – כפי שלמדו קיסרים רבים שניסו לערוך רפורמות אך נכשלו – אבל היא הייתה יציבה הרבה יותר.
מחקרים נוספים
נושאים נוספים בהם עסק שלח-לביא כוללים בין השאר מחקר על ההיסטוריה של קורבנות האדם בסין,
על התפתחות סמל הדרקון הסיני
וכן דיונים על התפתחות המחקר הארכאולוגי בסין ועל הפרדיגמה השולטת במחקר כיום.
מבצע עיניים ירוקות
מהלך המבצע
לילה לפני הפעולה התמקם כוח מיחידת שלדג, בפיקוד איתי רוזנפלד, בתצפית נסתרת במרחק קילומטר מהכפר, אסף מודיעין וסייע לבנות תמונת מודיעין מלאה בטרם התקיפה. בליל הפעולה יצאו כוחות מיחידת שלדג, בפיקוד רון, וכוח הפלנ"ט למשימותיהם. כוחות שלדג נעו על בסיס רכבי שטח ולאחר שפרקו מהם בסמוך ליעדים נעו לעמדות תצפית וצליפה שתוכננו מראש. במקביל נע כוח הפלנ"ט על גבי נגמ"שים, ולאחר מכן פרק והתמקם בעמדות אש בג'בל רחאיית. רון פיקד על המבצע מעמדת חפ"ק סמוך לכפר.
אלן ויצטום
מסלול אקדמי
בנוסף לפעילותו בארץ, פרופסור ויצטום ערך מחקרים תוך שיתוף פעולה עם עמיתים מחוצה לה. בין היתר, הוא עבד עם חוקרים מאוניברסיטת נוטינגהאם ומאוניברסיטת רדינג בבריטניה, אוניברסיטת ניו יורק בארצות הברית, אוניברסיטת הוואי ואוניברסיטת קורנל. פרופסור ויצטום פרש לגמלאות בשנת 2007, כפרופסור אמריטוס.
מחקרים
מחקריו הבולטים של פרופסור ויצטום עוסקים בתופעות שונות בצמחים עילאיים, בין היתר במבנה הצמח, בנביטה, בנשירה בהשפעת קרינה אולטרא סגולה  ובפריחה. ויצטום חקר גם את מכניקת מבנה הצמח, פיזור זרעים ושינוי צבעים בצמחים.
תהילים ט"ו
במחקר
יש הסוברים כי המזמור נאמר בשעת חניית העולים לרגל לירושלים לפני הגיעם לעיר
שישי שבת
רקע
השיר נכלל באלבום השני של "זקני צפת" שנקרא "זקני צפת 2". את השיר כתב מאור כהן שהלחין אותו עם אורן לוטנברג, שעזב את הלהקה שנה קודם להוצאת השיר. את השיר עיבדו כלל חברי הלהקה יחד עם חיים רומנו.
קרב מעבר קסרין
קרב מעבר קסרין (באנגלית: Battle of Kasserine Pass) היה קרב במערכה בתוניסיה במלחמת העולם השנייה שהתרחש בפברואר 1943. הקרב התחולל במעבר קסרין, מעבר הרים בהרי האטלס שבמערב־מרכז תוניסיה, שאורכו כשלושה קילומטרים.
קרב סידי בוזיד
רומל לא ראה בארמייה השמינית איום רציני, כי עד שטריפולי נכבשה, יכול היה מונטגומרי להחזיק רק כוח קטן בדרום תוניסיה. ספינות החלו לפרוק ב־9 בפברואר, אך הנמל לא פעל באופן מלא עד סוף החודש. בתחילת פברואר הציע רומל ל"קומנדו סופרימו" (הפיקוד העליון האיטלקי ברומא) לתקוף עם שני צוותי קרב, הכוללים חלקים מארמיית הפאנצר החמישית, שני בסיסי אספקה אמריקאים מעט מערבה מהשלוחה המערבית של ההרים באלג'יריה. תקיפה מהירה הייתה יכולה ללכוד את האספקה ולשבש ניסיונות אמריקנים לרכז כוחות ליד טבסה (تبسة). ארנים התנגד לכך וההתקפה התעכבה במשך שבוע עד שהושגה הסכמה על מבצע פרולינגסווינד (רוח האביב), התקפה של ארמיית הפאנצר החמישית על מרכז התקשורת והאספקה של סידי בוזיד (سيدي بوزيد). כוחותיו של רומל, שנמצאו 97 ק"מ דרום־מערבית, פתחו במבצע מורגנלופט (אוויר בוקר) על מנת לכבוש את גאפסה ולהתקדם אל עבר תוזיר (توزر).
רומל
רומל קיווה לנצל את חוסר הניסיון של מפקדי בעלות הברית החדשים, אך ארנים התנגד לו, מאחר שברצונו לשמור על כוחו בגזרתו, התעלם מפקודותיו של קסלרינג ומנע את יחידת הטנקים הכבדים הצמודים של דיוויזיית הפאנצר ה-10. רומל הרגיש שרוב היחידות והמפקדים של ארצות הברית הראו את חוסר הניסיון שלהם, ואיבדו את התמונה הרחבה יותר. רומל לא הצליח לנצל כשלים של בעלות הברית בגלל חוסר כוחות וחופש תמרון וההזדמנות הוחמצה, אך הוא שיבח את הגדוד ה-2, רגימנט השריון 13 של דיוויזיית השריון ה-1 בהגנתו על סביתלה על היותו "חכם ונלחם היטב". מאוחר יותר התרשם רומל מהמהירות שבה הבינו ויישמו המפקדים האמריקנים לוחמה ניידת וגם שיבח את הציוד האמריקאי: "הניסיון הבריטי נוצל היטב בציוד האמריקאי". עניין במיוחד עבור הגרמנים היה הזחל"ם M3 החזק, ובמשך זמן מה לאחר הקרב, יחידות גרמניות פרסו מספר רב של כלי רכב אמריקאים שנתפסו.
האומות המאוחדות (אוניית מעפילים)
ההפלגה
537 מעפילים, יוצאי הונגריה, רומניה ופולין, ובהם 34 ילדים, הובאו אליה באמצעות סירות, ועלו על סיפונה.
בעת שהספינה התקרבה לחופי הארץ פקדו עליה אנשי המוסד לעלייה ב' שם להגיע לחוף נהריה, אך בהמשך שינו את דעתם והורו לה להגיע לחוף תל אביב מכיוון מצרים – דבר שהיה מחייב להאריך את מסעה בכ-480 קילומטר.
הירידה לחוף ואחריה
גם הצבא הבריטי נהג באדישות מפתיעה: הודעה על הנחיתה נמסרה לבסיס צבאי סמוך לנהריה, אך הוא לא הוציא סיור כדי לבדוק אותה. לאחר השעה 14:00 הקיף לבסוף כוח צבאי את החוף לאחר שתצפית בריטית מבסיס סטלה מאריס שעל הר הכרמל הבחינה בהתקהלות שם. הבריטים החלו בזיהוי האנשים, שהיו רובם תושבי נהריה וקיבוצי הסביבה. אלו מהם שנשאו תעודות שוחררו מיד, ומרבית האחרים שוחררו בהתערבות ה"מוכתר" של נהריה. רק 12 בני אדם – שלא היו מעפילים - נותרו בידי הצבא.
לקראת ערב הוטל עוצר על נהריה, אך משום מה החלו בה חיפושים אחרי מעפילים רק למחרת בבוקר. במהלך החיפושים נלכדו 131 מהם. בסופו של דבר הסכימו השלטונות הבריטיים לבקשת הסוכנות היהודית שמעפילים אלו לא יגורשו לקפריסין ויישארו בארץ, והעבירו את המעפילים לידי אנשיה.
Wide Open Spaces (שיר)
בשנת 2001, ה-RIAA הציב את "Wide Open Spaces" במקום 259 ברשימת "365 שירי המאה". ב-2003, ערוץ הקאנטרי CMT מנה את השיר כמספר 22 ברשימת "100 השירים הגדולים של מוזיקת קאנטרי".
לאוניד רדזיחובסקי
קורות חיים
בשנת 1996 כתב נאומים של המועמד לנשיאות הפדרציה הרוסית אלכסנדר לבד.
עתליה ברנר
ביוגרפיה
בשנת 1988 יצא בעברית ספרה "אהבת רות: אשר היא טובה לך משבעה בנים", בהוצאת ספרית פועלים. הספר מתחקה אחר דמותן של נעמי ורות. הספר עוסק בעיצוב דמויותיהן והזיקה ביניהן. בחלקו השני הוא עוסק בסגנון ובלשון שבמגילת רות ותרומתם לקביעת זמן חיבורה של המגילה.
חברה באגודה הישראלית לחקר ההומור. ברנר גרושה ואם לבן אחד. מתגוררת בחיפה ובאמסטרדם.
נסים משיח
נסים משיח (1906, בולגריה - 8 באפריל 1983, ישראל) היה דוקטור לחקלאות, ממקימי בית הספר החקלאי עין כרם. שימש כמורה לחקלאות בגימנסיה הרצליה, מקוה ישראל ובבית הספר החקלאי כדורי. למשך תקופה קצרה החליף את נתן פיאט כמנהל בית הספר כדורי.
מילארד מיטשל
ביוגרפיה
מיטצ'ל נפטר ב-13 באוקטובר 1953 ממחלת סרטן הריאה בסנטה מוניקה כשהוא בן 50. הוא נקבר ב"בית העלמין הצלב הקדוש" שעיר קולבר סיטי.
פרץ חורשתי
פרץ חורשתי (פאוול שיינוולד) (1920 – 17 בינואר 2017) היה פרטיזן ביחידת הפרטיזנים של בלסקי בבלארוס, לאחר שנמלט מגטו ורשה במהלך מלחמת העולם השנייה. במלחמת השחרור לחם בחטיבת גבעתי ונפצע בקרב על משטרת עיראק סווידאן. בשנות השישים היה ממקימי תחנת כיבוי אש באילת וכן היה צייר ומאייר.
מסע אל הירח
על הסרט אמר חוקר הקולנוע האמריקני קן דנסיגר:
יחסי איראן–אקוודור
יחסים צבאיים
ביטול חוזה השכירות האמריקאי במנטה גרם לכך שאקוודור חיפשה אחר שותפים ביטחוניים במקום אחר. שר ההגנה של אקוודור, חאבייר פונסה, אמר כי ביקש לשתף פעולה עם איראן כדי לסייע לאקוודור לפתח את התעשייה הביטחונית שלה. "יש לנו מדיניות משלנו, עמדות גאו-אסטרטגיות שלנו, ומה שמעניין אותנו, למשל עם איראן, הוא חיזוק טכנולוגיית המידע ואסטרטגיות ההגנה הלאומיות שלנו".
דורון ציילברגר
ביוגרפיה
במאי 2010 נערך לכבוד יום הולדתו ה-60 כנס בן יומיים בהשתתפות מתמטיקאים רבים מישראל ומארצות הברית.
סיב אופטי מיקרו-מבני
עיקרון פעולה
בשונה מגישה זו, בסיבים מיקרו-מבניים הסיבים מורכבים מחומר אחד (בדרך כלל סיליקה) והנחיית האור מתקבלת באמצעות נוכחות של חורי אוויר באזור המקיף את הליבה המוצקה. החורים מסודרים לרוב בתבנית מחזורית דו-ממדית מסביב לליבה, אולם ניתן להשתמש גם בדפוסים אחרים של חורי אוויר, בפרט - כאלו שאינם מחזוריים. סידור מחזורי של חורי האוויר מסביב לליבה משומש לרוב ב-"סיבי גביש פוטוניים", בהם ההתפשטות בתווך מתרחשת כתוצאה מהחזרה מלאה בשל אפקט פס אנרגיה פוטוני.
אסון פסטיבל אסטרו-וורלד
רקע
פסטיבל אסטרו-וורלד (באנגלית: Astroworld Festival) הוא אירוע מוזיקה שנתי אשר נוסד על ידי הראפר וכותב השירים האמריקני טראוויס סקוט ב-2018. האירוע אורגן ונוהל על ידי לייב ניישן ושלוחותיה. אפל מיוזיק שידרה את ההופעה של סקוט בשידור חי.
הכנות
למשטרת יוסטון היו 528 שוטרים בפסטיבל, ומארגני האירוע לייב ניישן סיפקו עוד 755 קציני אבטחה. מכבי האש של יוסטון הציבו 20 אמבולנסים מחוץ למקום לקראת הקונצרט. קבלן מברוקלין, הקים אוהל רפואי ראשי ואוהלים קטנים יותר סביב המקום הכוללים בין היתר שני רופאי חדר מיון, שש אחיות מוסמכות, שני פרמדיקים ותשעה טכנאי רפואת חירום.
קורבנות
שני קורבנות נותרו במצב אנוש נכון ל-11 בנובמבר, כולל ילד בן תשע שהיה בתרדמת קומה לאחר שנמחץ במופע, לאחר מכן ב-14 בנובמבר הוא נפטר ובכך נהיה הקורבן העשירי באסון.
אריק סיידל
קריירת פוקר
סיידל זכה בצמיד אליפות העולם בפוקר הראשון שלו בטורניר לימיט טקסס הולדם ב-1992, בו הרוויח 168 אלף דולר. בהמשך זכה ב-8 צמידים נוספים בסוגי משחקים שונים, בניהם לימיט ופוט לימיט אומהה הולדם ו-Deuce to Seven. ב-2021 זכה בצמיד התשיעי שלו, והראשון באינטרנט, כשניצח את טורניר ה-Super Million$ High Roller והרוויח כ-978 אלף דולר.
אץ' (יישוב)
מיקום
אץ' ממוקמת בקצה הצפוני-מזרחי של המישור ההונגרי הקטן, במפגש נחלי קונצו וסיקש באזור של קרקעות לס-חול. העיירה נמצאת 3 ק"מ דרומה מהדנובה, 8 ק"מ דרומית-מערבית מהעיר קומרום. היישוב מוקף ביער מצפון מזרח. גובהו הממוצע הוא 122 מטרים מעל פני הים.
היסטוריה
הטורקים החריבו את הכפר פעמיים: בשנת 1540 ובשנת 1639. במהלך המתקפה הראשונה נהרסו גם שני כפרים מערבית לאץ', בשנת 1590 גרו באץ' רק 4 משפחות. לאחר ההרס המוחלט, המקום החל להתאכלס מחדש רק אחרי 1628. תחילה בהונגרים קלוויניסטים מהעיר קומרום, אחר כך בגרמנים במאה ה-18. פעילותה של הכנסייה הקלוויניסטית נמשכת ביישוב מאז המאה ה-17, בית הספר העממי שלה פעל כבר בשנת 1643.
מטאל ישראלי
המטאל בישראל מבוסס על להקות מקומיות, אשר פונות בעיקר לקהל יעד ישראלי. שפת השירה היא לרוב אנגלית. עיקר פעילות הסצנה היא בתל אביב, עם סצנות קטנות יותר בחיפה, ירושלים ובאר שבע. פסטיבלי מטאל מועברים מספר פעמים בשנה, בהשתתפות להקות מקומיות בעיקר. הופעות של להקות מקומיות מועברות על בסיס שבועי.
היסטוריה
שנות ה-2000 הביאו איתן דור נוסף של להקות מטאל מסגנונות מגוונים. כך ניתן לציין את Bartholomeus Night, וThe Fading שהוקמו ב-2000, את Winterhorde ו-Eternal Gray שקמו ב-2001, את להקת Desert שקמה ב-2002, את Amaseffer שהוקמה ב-2004 ,את Prey For Nothing וAcropolis שהוקמו ב-2005, את Ferium שהוקמה ב-2006, את Dukatalon שקמה ב-2007, את System Divide ו- Orpheus Blade שהוקמו ב-2008 ואת Distorted Harmony שהוקמה ב-2009. להקת Shreadhead הוקמה ב-2009 כלהקת קאברים של סלייר ומגדת', והפכה לעצמאית רק כעבור שנתיים. להקת רוק Soul Enema שהוקמה ב-2001 כללה אלמנטים מזרחיים ומערביים. ב-2014 הצטרפה אליה נועה גרומן שהפכה בהמשך למוכרת בסצנה הישראלית. רבות מהלהקות הוחתמו על לייבלים בינלאומיים והחלו לשווק דיסקים באופן מסחרי. שירה נשית, לרבות גרואלינג נפוצה בסצנה הישראלית.
השפעה על הסצנה העולמית
מספר להקות מטאל ישראליות השתתפו בפסטיבל ואקן, הנחשב לאחד מפסטיבלי המטאל הגדולים בעולם. אורפנד לנד השתתפה בפסטיבל מספר רב של פעמים. בנוסף, להקות ישראליות נותנות הופעות בהיקף של כ-10–20 דקות בפסטיבל. כך לדוגמה ב-2008 הופיעה להקת The Fading, ב-2011 הופיעה להקת האמרקלט, ב-2017 להקת Eternal Struggle, ב-2018 להקת Shiran, ב-2020 להקת Walkways וב-2022 השתתף בו ההרכב המוזיקלי Scardust.
תרבות המטאל
חברת ההפקה מטאליסט הפקות מוציאה בין היתר את "מגזין מטאליסט" אשר סוקר את הסצנה העולמית והסצנה המקומית. חלק מהכתבים במגזין הם חברי להקות בעצמם, כדוגמת יותם אבני, סולן להקת Prey For Nothing.
MIPTV
MIPTV (בצרפתית: Marché International des Programmes de Télévision) הוא פסטיבל שמתקיים מדי שנה (בדרך כלל אפריל) בקאן, צרפת, תוך שימוש במתקנים ובתשתיות שהעיירה פיתחה במהלך השנים כדי לארח אירועים חשובים אחרים דוגמת פסטיבל הקולנוע בקאן.
מוסקט (זן ענבים)
מוסקט היא משפחת ענבים (תת-מין) הכוללת למעלה מ-200 זני ענבים השייכים למין גפן היין המשמשים בייצור יין וכענבי צימוקים וענבי מאכל ברחבי העולם במשך מאות שנים רבות. הצבעים שלהם נעים בין לבן (דוגמת מוסקט אוטונל), לצהוב (מוסקטו ג'אלו), ורוד (מוסקטו רוזה דל טרנטינו) ועד כמעט שחור (מוסקט המבורג). לענבי מוסקט ויינות מוסקט כמעט תמיד ניחוח פרחוני מתוק בולט. המספר הרב של הזנים של המוסקט מצביעים על כך שהוא אולי זן הענבים המבוית העתיק ביותר, ויש תיאוריות שרוב המשפחות בזן הגפניים גפן היין נובעות מזן המוסקט.
MIPTV
היסטוריה
מאז תחילת שנות ה-2000 משתתפות בפסטיבל בקביעות חברות הפקה ותוכן ישראליות, ביניהם: "שידורי קשת", "דורי מדיה גרופ", "אולפני הבירה ירושלים" (JCS) ו"ארמוזה פורמטס".
מוסקט (זן ענבים)
מקור השם
מכיוון שלא ניתן להצביע על המקורות המדויקים של משפחת המוסקט, התיאוריות ביחס למקור השם "מוסקט" הן רבות. האמונה המצוטטת ביותר היא שהשם נגזר מהמילה הפרסית מוצ'אק. באיטליה, המילה האיטלקית מוסקה לזבוב יכולה להיות גם אפשרות אחת כאשר הארומה המתוקה ורמות הסוכר הגבוהות של ענבי מוסקט מהווים אטרקציה נפוצה לחרקים כמו זבובי פרי.
ריאד אגבריה
ביוגרפיה
בשנת 1980 עבר אגבריה לבאר שבע ועבד בה כבנאי. סיים את הדוקטורט שלו בשנת 1990, בפרמקולוגיה קלינית בפקולטה למדעי הבריאות של אוניברסיטת בן-גוריון בנגב. בין השנים 1990–1994 התמחה במכון הלאומי למדעי הבריאות של ארצות הברית, ביתזדא, מיראלנד, בפיתוח תרופות לסרטן ואיידס. הצטרף לסגל אוניברסיטת בן-גוריון בנגב בשנת 1998. יזם ומנהל בהתנדבות את פרויקט "ניצני רפואה במדבר", תוכנית העשרה והכנה ללימודי מקצועות הרפואה בקרב תלמידים בדואיים ועיירות פיתוח בנגב. יזם והיה מעורב בפרויקטים חברתיים נוספים לקידום אוכלוסיות ממגזר המיעוטים. בשנת 2012 מונה ליועץ הרקטור לענייני סטודנטים ערבים באוניברסיטת בן-גוריון בנגב.
דני קרפן
1961
בתחריות המבחן למכביה השישית שנערכו בבת גלים בתחילת אוגוסט 1961 קבע קרפן 3 שיאים ישראלים בתוך כדי המשחה ל-1500 מטר חופשי. הוא קבע במשחה ל-800 מטר חופשי שיא ישראלי לנוער חדש של 10:34.8 דקות, במשחה ל-1000 מטר חופשי שיא ישראלי חדש של 13:13.5 דקות ובמשחה ל-1500 מטר חופשי שיא ישראלי חדש של 19:46.0 דקות, שיפור לשיא של עמירם טראובר (20.02.6 דקות) ובכך היה לשחיין הישראלי הראשון שירד את גבול 20 הדקות במשחה זה. בתחרויות השחייה של המכביה שנערכו בספטמבר הוא סיים פעמיים במקום רביעי, במשחה ל-400 מטר חופשי בתוצאה של 4:54.8 דקות ובמשחה ל-1500 מטר חופשי בשיא ישראלי חדש של 19:40.8 דקות.
באוקטובר 1961 בשל מחלוקת על השתתפותו באליפות של דייוויד קרצקי, שחיין יהודי אמריקאי, פרשו שחייני הפועל מאליפות ישראל בשחייה. באליפות עצמה זכה קרפן במדליית כסף במשחה ל-400 מטר חופשי בשחייה איטית מכוונת של 5:21.4 דקות, אחרי דוד וייסמן (5:21.2 דקות) ולפני דוד קרצקי (5:23.6 דקות).
שניאור זלמן אביגדורי
קורות חיים
שניאור זלמן אביגדורי מת בפתאומיות מהתקף לב בעת שהותו בבית הבראה באשקלון, בערבו של יום 19 באוקטובר 1960. הוא נקבר למחרת היום בהר המנוחות בירושלים. רחוב על שמו נקרא במרכז העיר ירושלים.
מנחם מנדל חכם
ביוגרפיה
בכ"ד באלול ה'תשכ"ג עקר מבוקרשט לווינה, וממנה עלה לישראל. בתחילה השתכן בבני ברק, ולאחר מכן עבר לגבעת שמואל, בה שימש כרב שכונת קריית ישראל, שכונה המאוכלסת בעולי רומניה, במשך 11 שנים.
רוברט אנרי
אירלנד וסנטה פה
אנרי עשה כמה נסיעות לחוף המערבי של אירלנד ושכר בית בכפר קטן באחד האיים בשנת 1913. בכל אביב וקיץ בשנים שלאחר מכן הוא היה שם וצייר את ילדיו. ציור דיוקנאות הילדים של אנרי, היו פופולריים ונמכרו היטב. בשנת 1924 הוא רכש את הבית. בקיץ 1916, 1917 ו -1922 נסע אנרי לסנטה פה, ניו מקסיקו לצייר. הוא מצא שהאזור הזה מעורר השראה כמו הכפר באירלנד. הוא הפך לדמות חשובה בתחום האמנות של סנטה פה ושכנע את מנהל מוזיאון האמנות שם לאמץ מדיניות תערוכות פתוחות. הוא גם שכנע את חבריו האמנים ג'ורג' בלוז, לאון קרול, ג'ון סלואן ורנדל דייבי להגיע לסנטה פה. בשנת 1918 הוא נבחר כחבר באגודת האמנים של טאוס.
זלמן עינב
ביוגרפיה
ב-1950 החל את לימודי האדריכלות בטכניון בחיפה שם היה במחזור עם אדריכלים כמו צבי הקר ודן איתן. ב-1955 סיים את לימודיו ופנה ללימודי המשך בלונדון שם התמחה באדריכלות באזורים טרופיים בבית הספר לארכיטקטורה של איגוד הארכיטקטים. עם שובו ארצה הצטרף לחבר האדריכלים שבראשו עמד האדריכל דב כרמי. בסוף שנות ה־50 הצטרף לשני אחיו הגדולים, שניהלו בשותפות עם יוסי הראל מפעל מצליח לבשר באתיופיה. עינב הגיע לאדיס אבבה ופתח משרד עם שותף מקומי שהיה האדריכל הממשלתי, וכך התקרב עינב אל ראשי השלטון באתיופיה, נפגש מספר פעמים עם הקיסר היילה סילאסי, ונכדו של הקיסר הפך לחברו הקרוב. הוא היה אחד מנציגי אתיופיה בקונגרס של האו"ם על בעיות שיכון באפריקה. עינב פתח משרד גם בזמביה ובקניה ובמדינות אחרות באזור. בסך הכל עבד באפריקה שבע שנים, משרדו באתיופיה תכנן שכונות מגורים ומבני ציבור לאומיים ברחבי האזור.
במהלך 40 שנות עבודתו כאדריכל עצמאי תכנן עינב פרויקטים רבים בישראל, חלקם הגדול בתחום הביטחוני, וכן תכנן בכל רחבי העולם: באיראן, במצרים, בסין, באוגנדה, ביוון, בטורקיה, בזמביה ובאתיופיה.
רוברט פרסטון
קולנוע
פרסטון השתתף בסאטריה של בלייק אדוארדס על הוליווד ותעשיית הסרטים ב-1981, "מהומה בהוליווד", בתור ד"ר לאברינג פיינגרטן. את הופעתו המפורסמת והמוערכת ביותר ביצע ב-1982 בקומדיה המוזיקלית של אדוארדס, "ויקטור ויקטוריה", בה גילם דראג קווין מוחצן בשם טודי; על הופעתו קיבל מועמדויות לפרס גלובוס הזהב ולפרס אוסקר לשחקן המשנה הטוב ביותר.
יוליה מירסקי
פעילותה המחקרית
תרומתה הייחודית לתחום היא יישום של תיאוריות פסיכודינמיות להבנת התהליכים הנפשיים העוברים על עולים ומהגרים.
ירושלים (סדרת טלוויזיה)
ירושלים היא סדרת טלוויזיה ישראלית מסוגת דרמת מתח משטרתית, שיצר דוד אקרמן, הופקה על ידי מוש דנון וחיים שריר ועלתה לשידור ב-12 במאי 2022 ב-HOT.
מצוף
סוגי מצופים
למצופים שימושים רבים ומגוונים. בין הבולטים בהם:
GParted
GParted היא תכנה פופולרית לעריכת מחיצות, בעיקר בשולחן העבודה GNOME.
סטניסלב חלבובסקי
ביוגרפיה
בשנת 1876 עבר לפריז. בשנת 1881 חזר לצמיתות לקרקוב.
נושאי ציורי צבעי המים וציורי השמן שלו הם מגוונים. הוא צייר קרבות היסטוריים הקשורים להיסטוריה של טורקיה והאימפריה העות'מאנית, סצינות ז'אנריות מזרחיות, נופים ודיוקנאות של סולטנים עות'מאניים.
גשר ינה
היסטוריה
בשנת 1975 הוכרז הגשר כמונומנט היסטורי.
בתרבות
בסרט ג'יימס בונד "רצח בעיניים" (A View to a Kill) רודף בונד (בגילומו של רוג'ר מור) במונית רנו 11 אחרי "מיידיי" (גרייס ג'ונס) במורד המדרגות היורדות ממגדל אייפל לכיוון הגשר.
NGC 55
תכונות
NGC 55, כמו גם NGC 300 הסמוכה ועוד מספר גלקסיות ננסיות נמצאות במחצית המרחק בין שביל החלב וגלקסיית הפסל, שנמצאת במרכזה של קבוצת פסל. לא ברור האם הגלקסיות האלה אכן קשורות כבידתית לשאר הגלקסיות של קבוצת פסל ומהוות תת-קבוצה שלה, או שהן למעשה קבוצת גלקסיות קטנה נפרדת, שנמצאת בין הקבוצה המקומית וקבוצת פסל. אם זו אכן קבוצה נפרדת, אז ייתכן שזו קבוצת הגלקסיות הקרובה ביותר לקבוצה המקומית.
נשיא פורטוגל
נשיאי פורטוגל (1974-הווה)
נשיאי פורטוגל החל ממהפכת הציפורנים: